Солонгон арвас хошуут

Солонгон арвас хошуут (Ramphastos sulfuratus) нь Өмнөд Америкийн тод алаг өнгийн, бахим том хошуутай шувуу юм. 

 Гадаад төрх 
Хошууг нь оролцуулаад 42-55 см урт байна. Тэдний том алаг хошуу нь 12-15 см буюу биеийн уртын 3 ны 1 тэй тэнцдэг. Хошуу нь том, хүнд нүсэр харагдах ч, маш хөнгөн хатуу байдаг аж.

Солонгон арвас хошуутын бие нь хар, хүзүү цээж нь шар байна. Жилд нэг удаа өд нь гуужин солигддог. Хөл нь хөх өнгөтэй ба сүүлний үзүүрт улаан өдтэй. Хошуу нь ногоон өнгө голлосон, үзүүр нь улаан, хажуу хэсэгтээ улбар шар байна.

 Тархалт 
Энэ шувуу нь Мексикийн өмнөд хэсэг, Венесуэл, Колумбад таарна. Солонгон арвас хошуут нь халуун дулаан бүсийн ой шугуйд амьдран, модны хонгил нүхэнд үүрлэдэг. Бусад арвас хошуутын адилаар маш нийтэч шувуу бөгөөд ганцаар байх нь ховор юм. Голдуу 6-12 тоогоор сүрэглэнэ. Энэхүү шувуу нь нисэхдээ сайн биш ба ихэвчлэн мод дамжин үсэрч явна.

 Идэш тэжээл 
Солонгон арвас хошуутын гол хоол тэжээл нь янз бүрийн жимс болно. Гэхдээ зарим үед жижиг шувуу, өндөг, шавьж, хэвлээр явагчаар хооллодог.

 Үржил 
Эмэгчин нь 2-4 цагаан өндөг гаргах ба хоёул ээлжлэн дардаг. 15-20 хоноод өндөг хагаран бараг өдгүй нүцгэн дэгдээхэй гарна. Дэгдээхэй нь 2 сарын дараа нүдээ нээдэг байна. Эх, эцэг нь ээлжлэн хоол тэжээл зөөж 8-9 сарын дараа дэгдээхэй нас бие гүйцэн, хошуу нь ургаж томрох ба үүрээ орхин бие даадаг аж.

 Цахим холбоос 

Extensive Gallery on Toucans
Save the Endangered Species Act
The Rainforest Site
Race for the Rainforest

Ангилал:Арвас хошуут